Video: Wat sou jy graag aan jou lyf wou verander?Skermskoot uit die video Die Jubilee-projek het onlangs dieselfde vraag aan 50 persone gestel: wat sal jy graag aan jou liggaam wou verander? Die deelnemers kon elkeen een ding kies wat hulle graag sou wou verander en die kinders se antwoorde het almal verras! Volgens die Jubilee-projek is dit vir hulle belangrik dat mense wat die video kyk net weer gemaklik moet voel met hul voorkoms. “Ons hoop dat die video mense sal inspireer om weer gemaklik te voel en vol selfvertroue,” het Elaine Zhou, vervaardiger van die video, gesê. “Skoonheid is nie oor dit wat jy nie het nie, maar om gemaklik te voel in jou eie vel.” Die video is deur iNature-skoonheidsorgprodukte geborg. Volg die gesprek op Twitter met die hutssleutel #IAmComfortableBecause Die video is die afgelope twee weke reeds bykans 4 miljoen keer op YouTube gekyk.